钦定古今图书集成/历象汇编/历法典/第087卷 > 《新法历书三》 > 图
## 钦定古今图书集成/历象汇编/历法典/第087卷 > 《新法历书三》 > 图

黄道弧必使丁居正午以高弧过丙为甲丙丁斜角三角形内求甲丙弧〈二曜地平高之馀弧〉“及丙交角”，盖以甲丙，查得太阴高庳差。〈丙己是〉丙角为小形，内交角等因，并得所馀。己角。〈壬自为直角〉而以之推丙壬时差及壬己气差故也。或依第一及第二

题，《公论》，以先得黄道交子午圈丁点于仪上，并得平
象限相距之乙丁弧，即安高弧过乙限。先得甲丁乙
直角三角形，内查甲乙本限距顶之弧，而更使高弧
过丙躔度，乃复得甲乙丙直再三角形。内求甲丙弧
及丙角，皆依前法。因解丙己壬小形以求视差，其法
尤省。

依浑仪制日晷法

太阳左旋，以定昼夜十二时。〈二十四小时〉则常依赤道三
度四十五分为一刻，每十五度为一小时。故诸圈以
二十四平分之，而每分又以四平分之，乃得时。盘必
周分各与赤道皆等之度相应，令之竖立，与赤道高
下等。而中依直角安表，则表景所射，即能定时，而赤
道晷所繇起也。今不必恒以竖立合赤道圈，或正立
面向南比为立晷，或正倒面向天顶为“地平晷；或复
正立，面东西正向，为子午晷”；或又正立，面偏正南左
右，或不正立，面偏地平。各以所向天上之圈得名，而
各以其面承接日光。故立表或正或斜不一，即表射
景远近与面分时刻广狭亦不得一。虽太阳左旋同
诸时刻，平行同，而线则实繇景得。射景既异，相距之
线安得不异？此诸晷公有日平行之原，而私则各有
所异，总于本仪，可得而明矣。

求诸晷方位法

日晷之制，原以度数考求，而度数必有相应之定处，
则又在取准方位焉。故凡平面日晷，所向方位多变。
大约相较有二：原或较地平，即与之为平行，有正立、
有曲立，种种不同，皆应度数不等。或较子午圈，亦与
之为平行，乃有偏左偏右，而多寡复以间度为则者。